钦定古今图书集成/理学汇编/经籍典/第137卷 > 《臣工》
## 钦定古今图书集成/理学汇编/经籍典/第137卷 > 《臣工》

楚庄王寝疾，卜之，曰：“河为祟。”大夫曰：“请用牲。”庄王曰：
“止。古者圣王之祭不过望，濉、漳、江、汉，楚之望也。寡人
虽不得河，非所获罪也。”遂不祭。三日而疾有瘳。孔子
闻之曰：“楚庄王之霸，其有方矣。制节守职，反身不贰，
其霸不亦宜乎！《诗》曰：‘嗟嗟保介’。庄王之谓也。”